ஓனி

**ஓனி** (*Owney (dog)*), ca. 1887 – சூன் 11, 1897) என்பது அமெரிக்காவில் அல்பேனி, நியூயார்க்கின் அஞ்சல் நிலையத்தால் 1888 வாக்கில் அஞ்சல் சின்னமாக ஏற்றுக்கொள்ளப்பட்ட ஒரு டெரியர் கலப்பின நாயாகும்.   அல்பேனி அஞ்சல் ஊழியர்கள் தங்கள் ரயில்வே அஞ்சல் சேவை சகாக்களுக்கு இந்த நாயை பரிந்துரைத்தனர், மேலும் இது ஒன்பது ஆண்டுகள் (1888–1897) நாடு தழுவிய சின்னமாக ஆனது.  இது உலக நல்லென்ன சுற்றுப் பயணத்தில் தொடர்ச்சியாக அடுத்தடுத்த 48 பயணங்களில் அமெரிக்கா மற்றும் உலகம் முழுவதும் ரயில்வே அஞ்சல் அலுவலகம் மற்றும் அமெரிக்க தபால் சேவையின் சின்னமாக 140,000 மைல்களுக்கு மேல் பயணம் செய்தது. ஓனிக்கு 2011 ஆண்டு அமெரிக்கா அஞ்சல் தலை  வெளியிட்டது.

## கதை
[வலது|thumb|ஓனியின் [பாடம் செய்தல்|பாடம் செய்யபட்ட உடல் வாசிங்டன், டி. சி.யில் உள்ள ஸ்மித்சோனியன் தேசிய அஞ்சல் அருங்காட்சியகத்தில் (NPM) காட்சிக்கு வைக்கப்பட்டுள்ளது.]]

### அதிகாரப்பூர்வமற்ற சின்னம்
ஓனி அல்பானி அஞ்சல் நிலையத்தில் எழுத்தராக பணிபுரிந்தவரின் நாயாகும். அது அடிக்கடி அவருடன் வேலை இடத்துக்கு வரும். ஓனி அஞ்சல் மூட்டைகளின் வாசனையை விரும்பியதாகத் தோன்றியது. அது பெரும்பாலும் அவற்றின் மீது தூங்கும். ஒரு கட்டத்தில் எழுத்தர் ஓனியை விட்டுவிட்டு வேறு ஒரு ஊருக்குச் சென்றுவிட்டார். ஆனால் ஓனி அந்த அஞ்சல் அலுவலகத்தில் தபால் மூட்டைகளுடன் மகிழ்ச்சியாக இருந்தது. 

ஓனி அஞ்சல் பைகளின் மீது தொடர்ந்து தூங்கிக்கொண்டிருந்தது. தொடருந்துகளில் பைகளை எங்கு கொண்டு செல்லப்பட்டாலும் அதில் பயணிக்கும். அது பயணித்த எந்த வண்டியும் எந்த விபத்திலும் சிக்காததால், அஞ்சல் ரயில்வே எழுத்தர்களால் அது ஒரு நல்ல அதிர்ஷ்டசாலி என்று கருதப்பட்டது.  எந்த ரயில்வே அஞ்சல் நிலையத்திலும் ஓனி வரவேற்கத்தக்கதாக இருந்தது; ரயில்வே அஞ்சல் பைகளின் உண்மையுள்ள பாதுகாவலனாக அது இருந்தது. மேலும் அஞ்சல் எழுத்தர்களைத் தவிர வேறு யாரையும் பைகளைத் தொட அனுமதிக்கவில்லை. 

அல்பானி தொடருந்து நிலையம் நியூயார்க் மத்திய ரயில் பாதையில் ஒரு முக்கிய மையமாக இருந்தது. அந்த நேரத்தில் அமெரிக்காவின் இரண்டு பெரிய ரயில் பாதைகளில் ஒன்றாக இருந்தது. அல்பானியிலிருந்து அஞ்சல் ரயில்கள் கிழக்கு நோக்கி பாஸ்டனுக்கும், தெற்கு நோக்கி நியூயார்க் நகரத்திற்கும், மேற்கு நோக்கி பஃபலோ, கிளீவ்லாந்து, டோலிடோ, சிகாகோவிற்கும் சென்றன. ஒரு சமகால புத்தகம் விவரித்தது போல்: "டெரியர் 'ஓனி' நாட்டின் ஒரு முனையிலிருந்து மறுமுனைக்கு அஞ்சல் வண்டிகளில் பயணித்தது. ஆனால் சில நேரங்களில், அதன் மீது என்ன கவனமாக இருந்தாலும், அது திடீரென்று தெற்கு, கிழக்கு அல்லது மேற்கு நோக்கிப் புறப்பட்டு, பல மாதங்களாக மீண்டும் காணப்படாது."  1893 ஆம் ஆண்டில், காணாமல் போன பிறகு அது இறந்துவிட்டதாக அஞ்சப்பட்டது, ஆனால் அது கனடாவில் ஒரு விபத்தில் சிக்கியதாகத் தெரியவந்தது. 
வலது|thumb|
வலது|thumb|
ஓனியின் பயணங்கள் நீண்டு கொண்டே போனதால், அல்பானியில் உள்ள அஞ்சல் ஊழியர்கள் அதன் பாதுகாப்பில் அக்கறை கொண்டனர். அது ஒருக்கால் தொலைந்து போனால் அதைத் திருப்பி ஒப்படைக்க வேண்டும் என்பதை உறுதி செய்வதற்காக, அவர்கள் அதன் கழுத்தில்  "Owney, Post Office, Albany, New York" என்று பொறிக்கபட்ட கழுத்துப் பட்டையையை அணிவித்தனர். ரயில் அஞ்சல் மூட்டைகளின் காவலராக ஓனி தன் பணியை சிறப்பாகச் செய்தது. அது பயணிக்கும்போது வேறு அஞ்சல் நிலையங்களிலும் குறிச் சொல் வில்லைகள் அணிவிக்கபட்டன. அது அமெரிக்க ரயில்வே அஞ்சல் சேவையின் அதிகாரப்பூர்வமற்ற சின்னமாக மாற்றியது.

ஓனி எங்கு சென்றாலும் குறிசொல் வில்லைகளைப் பெற்றது. இதனால் அது நடக்கும்போது அவை பனிச்சறுக்கு வண்டியில் உள்ள மணிகள் போல ஒலித்தன. வில்லைகள் குவிந்தவுடன், அவற்றின் எடையால் அதன் கழுத்து, தோள் போன்ற இடங்களில் காயமேற்பாதபடி அவற்றைப் பாதுகாக்க அதற்கு ஒரு மேலாடை வழங்கப்பட்டது. வில்லைகள் ஓனியால் மேலாடையின் உதவியுடன் கூட எடுத்துச் செல்ல முடியாத அளவுக்கு கனமாகி கூடிவிட்டால், வில்லைகளை கோர்க்கும் எழுத்தர்கள் பழையவற்றை அகற்றி அல்பானி அல்லது வாஷிங்டன் டிசிக்கு அவற்றை பாதுகாப்பாக  அனுப்புவார்கள். ஒரு சான்றின்படி 1,017 பதக்கங்கள் மற்றும் வில்லைகள் அதற்கு  வழங்கப்பட்டதாக கூறுகிறது, ஆனால் சரியான எண்ணிக்கை தெரியவில்லை.  இந்த வில்லைகள் முழுவதும் தற்போது இல்லை; தேசிய அஞ்சல் அருங்காட்சியகத்தின் சேகரிப்பில் தற்போது 372 ஓனி வில்லைகள் மட்டுமே உள்ளன. மற்ற ஓவ்னி வில்லைகளும் பதக்கங்களும் NPM சேகரிப்பில் உள்ளன. அவை அங்கு காட்சிப்படுத்தப்படுள்ளன.

### சர்வதேச அஞ்சல்
கனடாவின் கியூபெக்கில் உள்ள மாண்ட்ரீலுக்கு ஓனி மேற்கொண்ட பயணம் மிகவும் பிரபலமான ஒன்றாகும். நகர அஞ்சல்காரர் அதை ஒரு நாய்கூண்டில்  வைத்திருந்தார், அதன் பராமரிப்பு மற்றும் உணவிற்காக மொத்தம் $2.50 செலவானது. மேலும் பணத்தைத் திரும்பப் பெறுவதற்காக அல்பானிக்கு ஒரு கோரிக்கையை அனுப்பினார். பணம் வந்த பிறகு, ஓவ்னி திரும்ப  அனுப்பப்பட்டது.

சர்வதேச அஞ்சல்களை அனுப்புதல் மற்றும் கையாளுதலை தரப்படுத்துவதற்காக 1874 ஆம் ஆண்டு ஒப்பந்தத்தின் மூலம் அனைத்துலக அஞ்சல் ஒன்றியம் உருவாக்கப்பட்டது. இதனால் ஓனியின் எல்லை சிறிது விரிவுபட்டது. 1895 ஆம் ஆண்டில், டெரியர் ரயில்கள் மற்றும் நீராவி கப்பல்களில் அஞ்சல் பைகளுடன் ஓனி பயணம் செய்து உலகம் முழுவதும் ஒரு பயணத்தை மேற்கொண்டது. ஆகத்து 19 ஆம் தேதி வாஷிங்டனின் டகோமாவிலிருந்து தொடங்கி, ஆசியா முழுவதும் மற்றும் ஐரோப்பா முழுவதும் நான்கு மாதங்கள் பயணம் செய்து, திசம்பர் 23 ஆம் தேதி நியூயார்க் நகரத்திற்கும் அங்கிருந்து அல்பானிக்கும் திரும்பியது.  கிறிஸ்துமஸ் வாரத்தில் அது திரும்பியதும், *லாஸ் ஏஞ்சல்ஸ் டைம்ஸ்* அது ஆசியா, வட ஆப்பிரிக்கா, மத்திய கிழக்கு நாடுகளுக்கு பயணம் மேற்கொண்டதாக செய்தி வெளியிட்டது.  மற்றொரு செய்தி அறிக்கை ஜப்பான் பேரரசர் அந்த நாய்க்கு இரண்டு கடவுச் சீட்டுகளையும் ஜப்பானிய சின்னம் தாங்கிய பல பதக்கங்களையும் வழங்கியதாகக் கூறியது.  ஓனியின் வெற்றிகரமான திரும்பல் நாடு தழுவிய செய்தித்தாள்களால் வெளியிடப்பட்டது.   இந்தப் பயணத்திற்குப் பிறகு ஓனி உலகப் புகழ் பெற்றது.

### இறப்பும் கௌரவங்களும்
ஓனிக்கு வயதாகிவிட்டதால், அதன் பயண காலம் முடிந்துவிட்டதாக அஞ்சல் அலுவலக நிர்வாகம் நம்பத் தொடங்கியது. செயின்ட் லூயிஸைச் சேர்ந்த அஞ்சல் எழுத்தர் ஜே.எம். எல்பன் அதை தன் பொறுப்பில் ஏற்றுக் கொள்ள  ஒப்புக்கொண்டார். மேலும் சிகாகோ ரயில்வே அஞ்சல் சேவையின் செல்வாக்கு மிக்க மேலாளர்,  நாயை இழிவுபடுத்தும் "மோங்கிரல் கர்" என்ற சொல்லைப் பயன்படுத்தி, எதிர்கால அஞ்சல் ரயில்களில் அது பயணிப்பதை அனுமதிக்க வேண்டாம் என்று தனது ஊழியர்களுக்கு உத்தரவிட்டார்.  இந்த நேரத்தில் ஓனி தன் வாழ்நாளில்  பயணம் செய்திருந்தது.  

ஓனியின் மரணத்திற்கு காரணமான நிகழ்வு குறித்த விவரங்கள் தெளிவாக இல்லை. நாடு முழுவதும் உள்ள செய்தித்தாள்கள் ஓனியின் இறப்பு குறித்த செய்தியை வெளியிட்டன. ஓனி உடல்நிலை சரியில்லாமல் இருந்ததாகவும், வயதான காலத்தில் ஆக்ரோஷமாக மாறியதாகவும் அவை செய்தி வெளியிட்டன. 1897 சூனில், ஓஹியோவின் டோலிடோவில் ஒரு அஞ்சல் எழுத்தர் மற்றும் ஒரு அமெரிக்க மார்ஷலைத் ஓனி தாக்கியதாகக் கூறப்பட்ட பின்னர், உள்ளூர் அஞ்சல் மேலாளரின் உத்தரவின் பேரில் ஓனி சுட்டுக் கொல்லப்பட்டது.  *சிகாகோ ட்ரிப்யூன்* அதை "மரணதண்டனை" என்று அழைத்தது.  டோலிடோவில் உள்ள ஒரு அஞ்சல் எழுத்தர் ஓனியை டோலிடோவில் உள்ள ஒரு அஞ்சல் நிலையத்தின் அடித்தளத்தின் மூலையில் சங்கிலியால் கட்டிப்போட்டதாக சமகால தரவுகள் கூறுகின்றன. அதுவரை இதுபோன்ற அடக்குமுறையை சந்திக்காக ஓனி கோபம் கொண்டது. ஊழியரைக் கடித்தது. இதனால் கோபமுற்ற அஞ்சல் அலுவலர் ஓனியைச் சுடச் சொன்னார். காரணம் எதுவாக இருந்தாலும், 1897 சூன் 11 அன்று டோலிடோவில் ஓனி கொல்லப்பட்டது.

அமெரிக்க அஞ்சல் எழுத்தர்களின் மனப்பான்மைக்கும் அவர்களின் நிர்வாகத்திற்கும் இடையிலான இடைவெளியை ஓனியின் மரணம் சுட்டிக் காட்டியது. அஞ்சல் எழுத்தர்கள் ஓனியின் மரணத்தையும், நாயின் நினைவாக பத்திரிகை இரங்கல் செய்திகளில் உள்ள சோகத்தின் வெளிப்பாடுகளையும் பயன்படுத்தி ஒரு அறிக்கையை வெளியிட்டனர்: "அஞ்சல் எழுத்தர்கள் தங்கள் அன்பான சின்னமான ஓனியை அடக்கம் செய்ய மறுத்துவிட்டனர். நாடு முழுவதும் உள்ள எழுத்தர்கள், நாயைப் பாதுகாத்து அஞ்சல் துறையின் தலைமையகத்திற்கு கொண்டுவந்து அதற்கு உரிய மரியாதையைப் செய்ய வேண்டும் என்று கேட்டுக் கொண்டனர்."  ஓனியின் பாதுகாக்கபட்ட உடல் பாடம் செய்ய அனுப்பப்பட்டது. 1904 ஆம் ஆண்டில், செயின்ட் லூயிஸ் உலக கண்காட்சியில் அஞ்சல் சேவையால் ஓனியின் உடல் காட்சிப்படுத்தப்பட்டது. 

ஸ்மித்சோனியன் அருங்காட்சியகத்தில் உள்ள ஒரு காட்சியகத்தின் காட்சிப் பொருளாக ஓனி உள்து.   அது 1911 இல் அங்கு அனுப்பப்பட்டது. மேலும் அருங்காட்சியகத்தின் "மிகவும் சுவாரஸ்யமான" கலைப்பொருட்களில் ஒன்றாக கருதப்படுகிறது.   இடைப்பட்ட நூற்றாண்டில் அதன் பாடம் செய்யப்பட்ட உடல்  மோசமடைந்தது. மேலும் (தொடர்புடைய கலைப்பொருட்களுடன்) 2011 இல் விரிவாக மறுசீரமைப்பு செய்யப்பட்டது. 
thumb|தேசிய அஞ்சல் அருங்காட்சியகத்தில் உள்ள ஓவ்னியில் காட்சிப்படுத்தப்பட்ட பதக்கங்கள்.
2011 சூலை 27 அன்று, அமெரிக்க அஞ்சல் சேவை ஓனியைக் கௌரவிக்கும்விதமாக ஒரு நிரந்தர முத்திரையை வெளியிட்டது.     நியூயார்க்கின் அல்பானி அஞ்சல் நிலையத்திலும் ஓனி கௌரவிக்கபட்டது.  விண்டோஸ், ஆப்பிள் ஐ-போன், ஐபாட் 2 மற்றும் ஐபாட் டச் ஆகியவற்றிற்கான மிகுவித்த மெய்ந்நிலை செயலிக்கும் இது முத்திரையாக இருந்தது. 

## நூல் பட்டியல்

### அடிக்குறிப்புகள்

### குறிப்புகள்

பகுப்பு:Coordinates on Wikidata
பகுப்பு:Pages using gadget WikiMiniAtlas
பகுப்பு:Articles with 'species' microformats
பகுப்பு:புகழ்பெற்ற நாய்கள்